Въвеждат се промени в организацията на движение заради ремонта на бул. „Тодор Каблешков“ от бул. „Братя Бъкстон“ до бул. „България“ : Chronicle.bg
chronicle.bgКоментарBookclubРецепти Въвеждат се промени в организацията на движение заради ремонта на бул. „Тодор Каблешков“ от бул. „Братя Бъкстон“ до бул. „България“ 2 септември, 2014 08:00 | от chronicle.bg
От 4.30 часа на 2 септември до 24.00 часа на 8 септември се забранява влизането на превозни средства по северната половина от пътното платно на бул. „Тодор Каблешков“ между ул. „Ген. Стефан Тошев“ и бул. „Братя Бъкстон“, съобщи пресцентърът на Столичната община.
Движението ще се извършва двупосочно в южната половина на бул. „Тодор Каблешков“ в същия участък. На 8 септември тролейбус с номер „2“ ще се движи по променен маршрут, който се скъсява до тролейбусното обръщало в ж. к. „Борово“ на ул. „Ген. Ст. Тошев“.
Разкрива се временна автобусна линия с номер „А – ТБ 2″ – от тролейбусното обръщало в ж. к. „Бъкстон“, надясно по бул. „Братя Бъкстон“, надясно по ул. „Ладога“, надясно по бул. „Т.Каблешков“, наляво по бул. „Бъкстон“ до тролейбусното обръщало. Превозните средства ще спират на всички съществуващи спирки по маршрута.
Въвеждат се промени в организацията на движение заради ремонта на бул. „Тодор Каблешков“ от бул. „Братя Бъкстон“ до бул. „България“